दूसरी तरफ, भाजपा किसान मोर्चा ने मेरठ, बागपत, बुलंदशहर, बिजनौर, सहारनपुर, मुजफ्फरनगर, शामली आदि जिला मुख्यालयों पर प्रदर्शन किए और कई जगह प्रदेश सरकार के पुतले फूंके। मोर्चा के प्रदेश अध्यक्ष ठाकुर विजयपाल तोमर ने कहा कि अगर सरकार ने 350 का भाव घोषित करके किसानों का पिछला बकाया घोषित न किया तो गांव-गांव में प्रदेश के पुतले फूंके जाएंगे और बड़ा आंदोलन किया जाएगा। रालोद ने कमिश्नरी पर प्रदर्शन करके 350 का भाव मांगते हुए ज्ञापन दिया। साथ ही दस नवंबर से पेराई शुरू न करने पर आंदोलन की चेतावनी दी है। बसपा नेता चौधरी जगत सिंह ने भी गन्ने के दाम को नाकाफी बताते हुए प्रदेश सरकार को इस पर पुनर्विचार करने को कहा है।